U skladu sa Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15), te 48. statuta Općine Fužine („Službene novine općine Fužine“ broj 06/21), Općina Fužine objavljuje

**JAVNI POZIV ZA INSTITUCIONALNU PODRŠKU UDRUGAMA**

**ZA RAZDOBLJE 2022.-2024. GODINA**

1. Općina Fužine poziva Udruge sa područja Općine Fužine, a koje su programski usmjerene na razvoj društvenog, kulturnog ili sportskog razvitka Općine da se prijave na javni poziv za institucionalnu podršku organizacijama civilnog društva koje provode programe kojima doprinose razvoju kapaciteta udruga za poboljšanje kvalitete života u zajednici.
2. Udruge sukladno ovom Pozivu mogu prijaviti projekt/program za sljedeća prioritetna područja:
* Prioritetno područje 1 – jačanje kapaciteta udruga za rad s djecom
* Prioritetno područje 2 – jačanje kapaciteta udruga za promociju kulture i promidžbu Općine
* Prioriteno područje 3 – jačanje kapaciteta udruga za promociju i razvoj sporta na području općine
* Prioriteno područje 4 – jačanje kapaciteta udruga za razvoj društvenog života na području općine.
1. Ukupna planirana vrijednost Poziva za 2022. godinu je 90.000,00 kn

Najmanji iznos financijskih sredstava koji se može prijaviti i ugovoriti po pojedinom projektu/programu je 20.000,00 kn, a najveći iznos po pojedinom projektu/programu je 90.000,00 kn. Ukupno se planira financirati 1 projekt/program.

Davatelj sredstava nije u obvezi rasporediti sva sredstva.

Planirani iznosi podložni su promjeni sukladno prilivu sredstava u Proračun Općine Fužine.

1. Rok za podnošenje projektnih prijedloga i programa je 30 dana od dana objave, odnosno do 17. veljače 2022.g.
2. Svaka Udruga može prijaviti i ugovoriti najviše jedan program/projekt u okviru ovog Poziva, na razdoblje do 36 mjeseci za program. Udruga program koji prijavljuje mora opisati u opisnom obrascu i obrascu proračuna, a Ugovor sa Općinom se potpisuje svake godine trajanja programa.

Prijavu projekta na Poziv može podnijeti Udruga :

* koja je upisana u Registar Udruga i djeluje najmanje tri godine na području Općine Fužine i sa sjedištem u istoj zaključno sa danom objave Javnog natječaja,
* koja je programski usmjerena na rad sukladno prioritetnim područjima što je razvidno iz ciljeva i popisa djelatnosti u Statutu Udruge,
* koja je upisana u Registar neprofitnih organizacija i vodi transparentno financijsko poslovanje u skladu sa propisima o računovodstvu neprofitnih organizacija
* koja je ispunila Ugovorne obveze prema davatelju financijskih sredstava.

Prije potpisa Ugovora, Udruga će morati priložiti dokaze da se protiv odgovorne osobe u Udruzi i voditelja projekta ne vodi kazneni postupak, da osobe ovlaštene za zastupanje nisu osuđivane za neko od kaznenih djela iz čl. 48. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/2015), te da Udruga ima podmirene sve doprinose i plaćen porez.

1. Kako se prijaviti na Poziv za institucionalnu podršku detaljno je opisano u Uputama za prijavitelje na Javni poziv za institucionalnu podršku udrugama.
2. Prijedlozi programa dostavljaju se isključivo na propisanim obraascima, koji su zajedno s Uputama za prijavitelje, dostupni na internet stranicama Općine ([www.fuzine.hr](http://www.fuzine.hr) ).

Natječajnu dokumentaciju potrebno je poslati preporučeno poštom ili osobno (u pisarnicu Općine) na sljedeću adresu:

Općina Fužine

Dr. F. Račkog 19, 51322 Fužine

“Natječaj za institucionalnu podršku organizacijama

civilnog društva za razdoblje 2022.-2024. g.”

-NE OTVARATI-

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom detaljno su opisani u Uputama za prijavitelje na Natječaj za institucionalnu podršku udrugama.

Razmatrati će se samo projekti koji su pravodobno prijavljeni, te koji u cijelosti zadovoljavaju propisani uvjete Poziva.

Sva pitanja vezana uz ovaj natječaj mogu se postaviti elektroničkim putem slanjem upita na e-mail adresu financije@fuzine.hr ili na broj telefona 051/829-503.

OPĆINA FUŽINE